สหภาพนักเรียนนักศึกษา นัดแฟลชม็อบ เย็นนี้ จุดเทียนทวงคืนความยุติธรรม
สหภาพนักเรียนนักศึกษา นัดแฟลชม็อบ เย็น 22 ก.พ.นี้ จุดเทียนทวงคืนความยุติธรรม หม่อมปลื้ม เปรียบระบอบอำนาจนิยมกินรวบไทยเหมือนธานอสรวมอินฟินิตี้ สโตน ครบ ส่วนประชาชนพัง22 ก.พ.2563หลังศาลรัฐธรรมนูญวินิจฉัยยุบพรรคอนาคตใหม่ เมื่อวันที่ 21 ก.พ.ที่ผ่านมา ที่มหาวิทยาลัยธรรมศาสตร์ ท่าพระจันทร์ บริเวณตึกคณะศิลปศาสตร์ สหภาพนักเรียน นิสิตนักศึกษาแห่งประเทศไทย ติดป้ายข้อความที่เขียนว่า ประเทศนี้ไม่มีความยุติธรรม หมดเวลาทำใจและได้เวลาต่อสู้ แต่หลังติดป้ายได้ไม่นาน ป้ายดังกล่าวได้ถูกถอดออกแล้วต่อมาเวลา 23.29 น.สหภาพนักเรียน นิสิตนักศึกษาฯ โพสต์ข้อความผ่านเฟสบุ๊ค เตรียมจัด Flash Mob 22 ก.พ.นี้ เวลา 17.30ณ ลานโพธิ์ มหาวิทยาลัยธรรมศาสตร์ ท่าพระจันทร์ และร่วมกันจุดเทียนทวงคืนความยุติธรรมขณะที่มล.ณัฐกรณ์ เทวกุล หรือ หม่อมปลื้มผู้ดำเนินรายการโทรทัศน์ อัดวิดีโอและเผยแพร่ผ่านทาง M.L.Nattakorn Devakula เทียบสถานการณ์ทางการเมือง กรณีตัวละครสำคัญของอเวนเจอร์ส คือ ธานอส ซึ่งทำการสะสมอัญมณีTheInfinity Stones(ดิ อินฟินิตี้ สโตน) ที่เป็นพลังงานทั้ง 6 ชนิด ส่งผลให้ตัว ธานอส มีอำนาจที่จะเสกอะไรขึ้นมาก็ได้ตามอำเภอใจในจักรวาลขณะที่การเมืองไทย องค์กรอิสระอย่าง กกต. ป.ป.ช. ศาลรัฐธรรมนูญ ผู้ตรวจการเเผ่นดิน คณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) เเละกำลังดิบอย่างกองทัพเปรียบเสมือนอัญมณีนั้น หากอยู่ในอุ้งมือคนใดคนหนึ่งคนเดียว หรือปฎิบัติการเป็นเเผงเดียวกันด้วยเจตนารมณ์ที่สอดคล้องกันเมื่อไหร่ อำนาจในทั้งประเทศจะถูกกินรวบเเละฝ่ายที่พังพินาศเบ็ดเสร็จก็จะกลายเป็นประชาชน
สหภาพนักเรียนนักศึกษา นัดแฟลชม็อบ เย็น 22 ก.พ.นี้ จุดเทียนทวงคืนความยุติธรรม หม่อมปลื้ม เปรียบระบอบอำนาจนิยมกินรวบไทยเหมือนธานอสรวมอินฟินิตี้ สโตน ครบ ส่วนประชาชนพัง22 ก.พ.2563
ณัฐกรณ์ เทวกุล,ธานอส,อินฟินิตี้ สโตน,ยุบพรรคอนาคตใหม่,สหภาพนักเรียน นิสิตนักศึกษาแห่งประเทศไทย